el el el el el el el el el el el el el el el el el el el el el el el el el el el el el el el el el el el el el el en el el el el el el el fr el en el el el en el el el el el el en el el el el el en el en ja en el ko el ceb el el el la el el el el en el el en el el en el en el el el el el el el en el el el el el el el el en el el el el el el el el el el el el el el
Ο Νομός αποτελείτο από δύο υποδιοικήσεις: 1) την Υποδιοίκηση Πρεβέζης µε έδρα την Πρέβεζα, στην οποία υπήχθη και τμήμα της πρώην Υποδιοικήσεως Φιλιππιάδος (το υπόλοιπο της οποίας εντάχθηκε στον Νομό Άρτας) και 2) την Υποδιοίκηση Μαργαριτίου µε έδρα την Πάργα.
Το 1916, η έδρα της Υποδιοίκησης Μαργαριτίου μεταφέρθηκε από την Πάργα στο Μαργαρίτι.
Το 1925, η Υποδιοίκηση Λευκάδος αποσπάστηκε από τον Νομό Κέρκυρας και εντάχθηκε στον Νομό Πρέβεζας.
Τον Νοέμβριο του 1927, οι Υποδιοικήσεις μετονομάσθηκαν σε Επαρχίες. Ο Νομός Πρέβεζας διαιρείτο σε τέσσερις επαρχίες: Πρέβεζας, Λευκάδας, Μαργαριτίου και Φιλιππιάδος.
Το 1928, η Υποδιοίκηση Πρέβεζας μετονομάστηκε σε Νικοπόλεως.
Το 1936, µε τον Αναγκαστικό Νόμο (A.Ν.) 353 «Περί συστάσεως Νομού Θεσπρωτίας», η Επαρχία Μαργαριτίου (εκτός από έξι Κοινότητες) ενσωματώθηκε στον νεοσυσταθέντα Νομό Θεσπρωτίας. Έτσι, ο Νομός Πρέβεζας αποτελείτο, πλέον, από τις επαρχίες Λευκάδας, Νικοπόλεως και Φιλιππιάδος.
Το 1940, ο Νομός Πρέβεζας διαιρείτο σε δύο επαρχίες: Νικοπόλεως και Λευκάδας.
Το 1946, οι κοινότητες Αγιάς, Αµµουδιάς, Ανθούσας, Θέμελου, Καστρίου, Κορώνης, Μεσοποτάμου, Πάργας, Σταυροχωρίου, και Τουρκοπάλουκου, οι οποίες το 1936 είχαν υπαχθεί στον Νομό Θεσπρωτίας, επανήλθαν διοικητικά στον Νομό Πρέβεζας.
Την ίδια χρονιά, µε τον Α.Ν. 953 η Επαρχία Λευκάδας αποσπάστηκε από τον Νομό Πρέβεζας αποτελώντας ξεχωριστό ομώνυμο Νομό.
Μετά τις νέες αλλαγές στον διοικητικό χάρτη της χώρας, ο Νομός Πρέβεζας διέθετε µόνο µία Επαρχία, αυτήν της Νικοπόλεως, η οποία από το 1948, µε το Β.∆. «Περί διοικητικών μεταβολών μεταξύ οµόρων Νομών και Επαρχιών» μετονομάστηκε σε Επαρχία Νικοπόλεως και Πάργας.[2]
Από το 2011 και με την εφαρμογή του Προγράμματος «Καλλικράτης», ο νομός Πρέβεζας αποτελεί την Περιφερειακή Ενότητα Πρέβεζας της Περιφέρειας Ηπείρου (με έδρα την Πρέβεζα). Με τη συνένωση και συγχώνευση των Δήμων, όπως προέβλεπε το Πρόγραμμα, οι νέοι δήμοι του Νομού Πρέβεζας είναι οι ακόλουθοι:
Καναλλάκι (Ιστορική έδρα: Πάργα)
Για την πλήρη διοικητική διαίρεση της Π.Ε. Πρέβεζας όπως ισχύει από το 2011 σύμφωνα με το Πρόγραμμα «Καλλικράτης», δείτε:Διοικητική διαίρεση Περιφερειακής Ενότητας Πρέβεζας
Κολάζ εικόνων από την Π.Ε Πρέβεζας, από πάνω προς τα κάτω και με τη φορά του ρολογιού: Πάργα, Μνημείο του Ζαλόγγου, Λίμνη Ζηρού, Αρχαία Νικόπολη, Λιμάνι της Πρέβεζας.
Διοικητική διαίρεση νομού Πρέβεζας
Κατάλογος Νομαρχών Πρέβεζας 1915-2010
Η παράκτια θαλάσσια ζώνη από την περιοχή της Πάργας (ακρ. Κελαδιό) ως το ακρωτήριο Άγιος Θωμάς στη Λυγιά Πρέβεζας είναι προστατευόμενος βιότοπος του Natura 2000 με κωδικό GR2140003.[3][4]
Ποτάμι και θάλασσα, στο ακρωτήριο Κελαδιό του Νομού Πρέβεζας
↑ Βλ. Β.Δ. 31.3.1915, που δημοσιεύθηκε στο Φ.Ε.Κ. 120/1.4.1915.
↑ Για λεπτομέρειες στην εξέλιξη της διοικητικής διαίρεσης του Νομού Πρεβέζης, βλ. Αλέξανδρος Θ. Δρακάκης & Στυλιανός Ι. Κούνδουρος, Αρχεία περί της συστάσεως και εξελίξεως των Δήμων και Κοινοτήτων (1836 - 1939) και της διοικητικής διαιρέσεως του Κράτους, τ. Β΄, Αθήνα, 1940, σελ. 627-633. Για τα διοικητικά όρια του Νομού Πρεβέζης, βλ. Γιάννης Γκλαβίνας (ταξινόμηση-επιμέλεια), Αρχείο Νομαρχίας Πρέβεζας (1945 - 1950), έκδοση Γενικών Αρχείων του Κράτους - Τμήματος Γενικού Ευρετηρίου, Αθήνα, 2013, σελ. 2-3.
↑ «N2K GR2140003 dataforms». natura2000.eea.europa.eu. Ανακτήθηκε στις 26 Ιουνίου 2019.
↑ votaniki (13 Ιανουαρίου 2019). «Παράκτια θαλάσσια ζώνη από Πάργα ως ακρωτήριο Άγιος Θωμάς (Πρέβεζα), ακρ. Κελαδιό – Αγ. Θωμάς (GR2140003) - Βοτανική» (στα Αγγλικά). Ανακτήθηκε στις 26 Ιουνίου 2019.
Αυτό το λήμμα σχετικά με τη γεωγραφία της Ελλάδας χρειάζεται επέκταση. Μπορείτε να βοηθήσετε την Βικιπαίδεια επεκτείνοντάς το.π • σ • ε
Αυτό το λήμμα που αφορά τη διοικητική διαίρεση της Ελλάδας χρειάζεται επέκταση. Βοηθήστε τη Βικιπαίδεια επεκτείνοντάς το!. Θέλετε βοήθεια; Δείτε εδώ.